CELEX: 62007FN0074
Language: mt
Date: 2007-07-03 00:00:00
Title: Kawża F-74/07: Rikors ippreżentat fit- 3 ta' Lulju 2007 — Stefan Meierhofer vs Il-Kummissjoni tal-Komunitajiet Ewropej

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/21
            
         Rikors ippreżentat fit-3 ta' Lulju 2007 — Stefan Meierhofer vs Il-Kummissjoni tal-Komunitajiet Ewropej
   (Kawża F-74/07)
   (2007/C 223/37)
   Lingwa tal-kawża: Il-Ġermaniż
   Partijiet
   
      Rikorrent: Stefan Meierhofer (Munich, il-Ġermanja) (rappreżentant: H.-G. Schiessl, avocat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-konvenuta ta' l-10 ta' Mejju 2007 fir-rigward tar-rikorrent,
            
         
               —
            
            
               tannulla d-deċiżjoni fuq il-kontestazzjoni tal-konvenuta tad-19 ta' Ġunju 2007,
            
         
               —
            
            
               tordna lill-konvenuta twettaq evalwazzjoni ġdida ta' l-eżami orali sostnut mir-rikorrent fid-29 ta' Marzu 2007, u tieħu in kunsiderazzjoni l-kriterji ta' eżami fis-seħħ,
            
         
               —
            
            
               tordna lill-konvenuta tagħti deċiżjoni ġdida dwar l-iskrizzjoni tar-rikorrent fil-lista ta' riżerva tal-proċedura Komunitarja ta' selezzjoni tal-persunal AD/26/05, filwaqt li tieħu in kunsiderazzjoni r-riżultat il-ġdid ta' l-eżami,
            
         
               —
            
            
               tordna lill-konvenuta tagħti motivazzjoni tad-deċiżjonijiet il-ġodda li għandhom jittieħdu, u
            
         
               —
            
            
               tikkundanna lill-Kummissjoni tbati l-ispejjeż.
            
         Motivi u argumenti prinċipali
   Ir-rikorrent ħa sehem fil-proċedura Komunitarja ta' selezzjoni tal-persunal AD/26/05 (Uffiċjal AD5). Wara l-eżamijiet, il-bord tal-konkors informa lir-rikorrent li ma setax jitniżżel fil-lista ta' riżerva minħabba li ma kisibx punti biżżejjed.
   Ir-rikors huwa indirizzat kontra n-nuqqas ta' motivazzjoni għad-deċiżjoni tal-Kummissjoni li ma tniżżilx lir-rikorrent fil-lista ta' riżerva, kif ukoll kontra xi vizzji ta' proċedura li seħħew matul l-eżami orali.